**Carl Oscar Collett** (født 2. februar 1922 i Oslo, død 21. mai 2008 samme sted) var en norsk skogeier og politiker (H).

Han var sønn av forstkandidat Oscar Collett og hustru Maria Iversen. Både faren og farbrødrene Axel og Johan var medeiere i Firma Albert Collett med skogeiendommer og sagbruk i Namdalen, som Carls farfar Albert Collett hadde etablert. To andre av Carls farbrødre var barnelegen Arthur Collett og kjemikeren Emil Collett. Carl O. Collett giftet seg i 1948 med Dagmar Bødtker, datter av regjeringsadvokat Henning Bødtker og hustru Dagmar von Sydow.

Bangsdalsbruket, ca. 1957.
Han gikk Oslo handelsgymnasium og Statens skogskole før han ble MBA-kandidat fra Harvard Business School i 1949. Deretter gikk han inn i familiebedriften i Namdalen. Carl O. Collett overtok hele ansvaret for firmaet sammen med fetteren Albert P. Collett og Andreas Ebbing, som var gift med deres kusine Camilla Collett, i 1962. De eide Salsbruket og det store Bangdalsbruket på Bangsund, men dette falt betydelig i markedsverdi i 1960-årene. Eierne ble ikke enige om forretningsstrategien. Da Carl O. Collett trakk seg ut i 1971, ble hans andel solgt for bare noen millioner.

Carl O. Collett hadde mange verv i skogbrukets organisasjoner, så som formann i Skogbrukets Arbeidsgiverforening 1965–1969 og formann i Skogbruksforeningen av 1950, nå Norskog, 1966–1970. Han var også formann i Nord-Trøndelag Høyre 1954–1957, medlem av Høyres sentralstyre 1956–1957, medlem av Klinga kommunestyre og formannskap 1960–1963, deretter medlem av Namsos kommunestyre 1964–1968 etter kommunesammenslåingen.

Da skogbruket kom inn i en større omstillingsfase i 1970-årene, la Collett frem nye tanker om driftsplanutvikling. Collett var disponent i Mathiesen Eidsvold Værk 1971–1979 og direktør i Skogbrukets og skogindustrienes forskningsråd (SSFR) 1979–1989.

Referanser
----------

1. ↑   Slekt og Datas Gravminnebase, «Minneside basert på bilder og gravminnedata for Carl Oscar Collett, (02.februar 1922 - 21.mai 2008).», besøkt 3. juli 2023[Hentet fra Wikidata]
2. 1 2 3 4  Steenstrup, Bjørn (red.) (1973). «Collett, Carl Oscar». *Hvem er Hvem?*. Oslo: Aschehoug. s. 111.
3. ↑  Ebbing, Trygve (1990). «Firma Albert Collett». I Hjulstad, Ola. *Skogrike Namdal*. 2. Namsos. s. 168–176.
4. ↑  «Kampen om Colletts rike». *Dagens Næringsliv*: 18–19. 10. august 1996.
5. ↑  Halberg, Paul Tage (1993). *Den stolte sliter. Skog- og landarbeiderne 1900 til 1990. En kamp for likeverd*. Oslo: Fellesforbundet. s. 587. ISBN 82-993025-0-1.
6. ↑  «Carl Oscar Collett 60 år». *Aftenposten* (morgen utg.). NTB: 10. 2. februar 1982.
7. ↑  «Carl Oscar Collett ut av SSFR etter nådd pensjonsalder». *Trønder-Avisa*: 3. 4. februar 1989.

| * v
* d
* r
Nord-Trøndelag Høyres ledere |
| --- |
| 
* Andreas Kongelbæk (1930–34)
* Lorentz Stavrum (1934–38)
* Jens Eian (1938–39)
* Finn Christiansen (1939–45)
* Gunnar Gregusson (1945–49)
* Leif Lykke (1949–51)
* Odd Wist (1951–52)
* Haagen G. Einang (1952–54)
* Carl O. Collett (1954–57)
* Asbjørn Olsen (1957–59)
* Sigurd Sparr (1959–60)
* Arne Pedersen (1960–62)
* Helge Leiv Svarva (1962–66)
* Odd Myrstad (1966–70)
* Torstein Tenmann (1970–76)
* Oluf Moe (1976–81)
* Ola Guldseth (1981–85)
* Snorre Gundersen (1985–2000)
* Åshild Vang (2000–04)
* Joar Grøtting (2004–08)
* Lars Myraune (2008–12)
* Elin Agdestein (2012–16)
* Anders Kiær (2016–17)

 |

|  |  |
| --- | --- |
| Oppslagsverk/autoritetsdata | Prabook **·** Geni
 |